**Dragi učenici!**

**Na današnjem satu radit ćemo medijsku kulturu – dokumentarni film. Pogledat ćete videolekciju o dokumentarnom filmu, a zatim ćete prepisati plan ploče koji vam šaljem. Tko želi, može na kraju pročitati i tekst o dokumentarnom filmu u čitanci (196. i 197. str.).**

Još u 5. razredu naučili smo da postoje **tri osnovna filmska roda: dokumentarni, igrani i animirani film.** U videolekciji su vam navedene poveznice kako biste pogledali primjere filmova za svaki od navedenih filmskih rodova. Te vam poveznice navodim ovdje kako biste filmove pogledali prije videolekcije i podsjetili se osnovnih obilježja po kojima prepoznajemo svaki filmski rod. Animirani i igrani film ne morate gledati cijeli ako ne želite, možete pogledati samo ulomak. **Dokumentarni film pogledajte cijeli.**

Animirani film: *Tajni dnevnik patke Matilde: Školsko ljetovanje*

<https://juhuhu.hrt.hr/gledaj/234/tajni-dnevnik-patke-matilde-skolsko-ljetovanje>

Igrani film: *Popravilište za roditelje*

<https://juhuhu.hrt.hr/gledaj/757/popraviliste-za-roditelje>

Dokumentarni film: *Maraton za mamu*

<https://juhuhu.hrt.hr/gledaj/807/maraton-za-mamu>

**Nakon gledanja filmova odgledajte videolekciju na sljedećoj poveznici:**

<https://youtu.be/TP4TEgNKm88>

Na kraju videolekcije daje vam se poveznica za gledanje dokumentarnoga filma *Pismo* pa sam ju stavila ovdje da vam bude lakše.

<https://youtu.be/3-y7Fb3vDM4>

**Nakon gledanja videolekcije prepišite plan ploče. Domaću zadaću nemate.**

**PLAN PLOČE**

Dokumentarni film

– vjerodostojan zapis zatečene stvarnosti

– prikazuje stvarne događaje istinito, bez uljepšavanja i dodavanja

– nema osmišljene fabule i profesionalnih glumaca kao u igranom filmu

– teme mogu biti svi oblici života i pojava koje nas okružuju

– odraz je i autorova stajališta

– obično ima glasovni komentar

– prvi filmovi braće Lumière (*Ulazak vlaka u stanicu, Izlazak radnika iz tvornice*)

bili su dokumentarni

– hrvatski autori dokumentarnoga filma: Petar Krelja, Krsto Papić, Zoran Tadić,

Rudolf Sremec, Obrad Gluščević...

– podvrste:

* **činjenični (faktografski) film** – bilježi pojave, događaje ili činjenice, najčešće je putopisni film o zemljama, nepoznatim krajevima, ljudima koji tamo žive
* **namjenski (obrazovni)** – poučava gledatelje
* **popularnoznanstveni** – na jasan, pristupačan i zanimljiv način prikazuje znanstvene teme
* **promidžbeni** – propaganda u političke svrhe, reklame proizvoda, usluga – svrha je utjecati na gledatelje
* **antropološki** – život pojedinca ili društvene sredine